CELEX: 32010R0396
Language: lv
Date: 2010-05-07 00:00:00
Title: Komisijas Regula (ES) Nr. 396/2010 ( 2010. gada 7. maijs ), ar ko atver tarifa kvotu noteiktiem rūpnieciskā cukura daudzumiem 2010./2011. tirdzniecības gadam

8.5.2010   
            
            
               LV
            
            
               Eiropas Savienības Oficiālais Vēstnesis
            
            
               L 115/25
            
         KOMISIJAS REGULA (ES) Nr. 396/2010
   (2010. gada 7. maijs),
   ar ko atver tarifa kvotu noteiktiem rūpnieciskā cukura daudzumiem 2010./2011. tirdzniecības gadam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienoto TKO regulu) (1), un jo īpaši tās 142. pantu saistībā ar 4. pantu,
   tā kā:
   
               (1)
            
            
               Lai nodrošinātu, ka Regulas (EK) Nr. 1234/2007 62. panta 2. punktā minēto produktu ražošanai vajadzīgie krājumi ir pieejami par cenu, kas atbilst cenai pasaules tirgū, Kopienas interesēs ir 2010./2011. tirdzniecības gadā apturēt ievedmuitas nodokļa piemērošanu tādam daudzumam minēto produktu ražošanai paredzētā cukura, kas atbilstu pusei no vajadzīgā rūpnieciskā cukura daudzuma.
            
         
               (2)
            
            
               Komisijas 2009. gada 25. septembra Regula (EK) Nr. 891/2009, ar ko atver dažas Kopienas tarifu kvotas cukura nozarē un paredz to pārvaldību (2), nosaka tarifa kvotu administrēšanu cukura nozares produktu importam atbilstīgi Regulas (EK) Nr. 1234/2007 142. pantam ar kārtas numuru 09.4390 (rūpniecisks importa cukurs). Taču saskaņā ar Regulas (EK) Nr. 891/2009 11. pantu minēto produktu daudzumi, kuriem apturama ievedmuitas nodokļa piemērošana, ir jānosaka ar atsevišķu tiesību aktu.
            
         
               (3)
            
            
               Attiecīgi ir jānosaka rūpnieciskā cukura importējamie daudzumi, kuriem 2010./2011. tirdzniecības gadā nav piemērojama ievedmuita.
            
         
               (4)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   No 2010. gada 1. oktobra līdz 2011. gada 30. septembrim ievedmuitas nodokļu piemērošana tiek apturēta 400 000 tonnu rūpnieciskā cukura, uz ko attiecas KN kods 1701 un kārtas numurs 09.4390.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2010. gada 1. oktobra.
   Tā ir spēkā līdz 2011. gada 30. septembrim.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 7. maijā
      
         
            Komisijas vārdā, priekšsēdētāja vārdā –
         
            Komisijas loceklis
         
         Dacian CIOLOŞ
      
   
   
      (1)  OV L 299, 16.11.2007., 1. lpp.
   
      (2)  OV L 254, 26.9.2009., 82. lpp.